A 2010-2011. évi Szarvasi FAKUPA 
Röplabdatorna versenykiírása

A verseny rendezője:

A Szarvasi Röplabdások Baráti Köre Sport Egyesület

A verseny célja:

a./  a Tornán elért eredmények alapján a FAKUPA győztesének és helyezettjeinek 
      megállapítása,
b./  lehetőséget biztosítani a röplabda rendszeres és versenyszerű művelésére, a sportág 
      népszerűsítése.

A verseny időtartama: 2011. november 13. - 2011. május.

A Torna fordulói:

2010. november 13.
2011. január 
2011. február 
2011. március 
2011. április
2011. május 

A verseny lebonyolítása:
	A verseny 6 fordulóból áll. Minden fordulóra külön kell nevezni a helyszínen. Az egyes versenyekre külön-külön is nevezhetnek a csapatok, mivel minden fordulóban lesz díjazás. A hat fordulóban elért eredmények alapján hirdetjük ki a FAKUPA Torna nyertesét, aki egy évre elnyeri a Szarvasi FAKUPÁT

Információk a versenyről:  Zsapka János       06-20-9680835
Szitó Szabolcs     06-30-6278548

Nevezési határidő: a forduló helyszínén és napján 8.45 -ig.

Helyszín: Petőfi utcai Sportcsarnok 
Nevezési díj: 3000 Ft/csapat
Résztvevők:
A verseny vegyes kategóriában kerül megrendezésre, 6-6 fős csapatok részvételével / a versenyben nem vehet részt az, aki 2010-ben és 2011-ben Nemzeti Bajnokságokban pályára lépett - külföldi, hazai Extra Liga. NB I. NB II /. A csapat vegyesen nőkből és férfiakból áll, a pályán egyszerre kötelezően minimum három női játékos kell, hogy legyen.

Díiazás:
	Minden fordulóban külön kupa és tárgy jutalomban részesül az első három helyezett. A torna győztese elnyeri a 2011-2012 évi Szarvasi Röplabda Torna Bajnoka címet és egy évre az ezzel járó FAKUPÁT, illetve a dobogós csapatok érmet kapnak.

A torna lebonyolítása:
Az egyes fordulókon, a legjobb helyen végzett szarvasi csapat                                  20 pontot,
a II. helyezett                          15 pontot,
a III. helyezett                         12 pontot.
a 4. helyezett                           10 pontot,
az 5. helyezett                           8 pontot,
a 6. helyezett                             6 pontot,
a 7. helyezett                             4 pontot,
a 8. helyezett                             2 pontot kap.

A 2011-2012. évi Szarvasi Röplabda Torna Bajnoka a 6 forduló alapján legtöbb pontot gyűjtő csapat lesz. Pont azonosság esetén, aki több (magasabb) helyezéssel rendelkezik. Ennek megegyezése esetén az utolsó verseny után egy ki-ki mérkőzésen döntik el a helyezések sorsát.

Egyéb rendelkezések:
	a./ a mérkőzéseket az érvényben lévő szabályok alapján kell lejátszani,
b./ a mérkőzéseket a Versenybizottság által elfogadott röplabdával kell lejátszani.

Szarvasi Röplabdások Baráti Köre Sport Egyesület

Fakupa 2011-2012 évad

Kiegészítés a versenykiíráshoz - a játék szabályai

Alapelv: a játék az érvényes röplabda szabályok szerint történik.

Különleges szabályok
Játékvezetés
Alapszabály - a soron következő mérkőzést mindig a nyertes csapat vezeti, a vesztes csapat lapozza a számlálót
Ha a résztvevő csapatok száma ezt nem teszi lehetővé az összes játékvezetéssel kapcsolatos feladatot a pihenőben lévő csapat látja el. Ha a játékvezető és, vagy a lapozó csapata játékra következik a helyettesítésről az éppen pihenőbe lépő csapat következik.
A játékvezetés zavartalan biztosításáért a csapatvezetők felelnek!
Ha kevés csapat nevezett, a terhelés csökkentése érdekében a rendezők szünetet rendelhetnek el.
A játékvezető legjobb tudása szerint, határozottan vezeti a mérkőzést. Ha a csapat a játékvezető döntését megalapozatlannak ítéli, a csapatkapitány jelezheti ezt a játékvezetőnek. Amennyiben a játékvezető megalapozott döntést hozott, nem köteles ezt figyelembe venni. A csapatok a sportszerűség szabályai szerint segítik a mérkőzésvezető munkáját.
Ha a játékvezető úgy ítéli meg, hogy ennek ellenére nem tud megalapozott döntést hozni, új labdát ítélhet.

A résztvevők köre

A verseny jellege: Szarvasi Városi Bajnokság
Résztvevő csapatok: Teljes joggal a Szarvasi Kistérség csapatai.
	Vendégként: meghívott csapatok /fakupába nem számít az eredmény/
Teljes jogú csapatok összetétele:
	Csapattag az lehet, aki	a Kistérségben   -született,
-lakik,
-tanul,
-dolgozik.
Amelyik csapatban van olyan csapattag, aki ennek nem felel meg, csak vendégként indulhat.
Szarvasi Kistérség:	 Békésszentandrás,
Csabacsűd
Hunya
Kardos
Kondoros
Örménykút
	 Szarvas
	 Gyomaendrőd
A játékban 6 fős csapatok vehetnek részt. A csapat vegyesen nőkből és férfiakból áll, a pályán egyszerre kötelezően minimum három női játékos kell, hogy legyen.

Speciális szabály

Ha egy csapat valamilyen okból hiányosan tud kiállni, minimum 5 fővel elindulhat a versenyen, ha elfogadja az alábbi szabályokat:
A pályán az 5 főből min. kettő női játékos kell, hogy legyen.
A hiányzó játékos helyét az állásrend szabályai szerint tartani kell.
A hiányzó játékos nyitó pozícióba kerülése - hibás nyitásnak számít / pontvesztés, ellenfél nyit /

Átjátszás

Egy évadon belül csapatok közötti átjátszás nem lehetséges.
Csapat megszűnés vagy új csapat alakulása esetén a csapatvezetők vitatják meg a kialakult helyzetet, annak az alapelvnek a figyelembe vételével, hogy lehetőleg minél több csapat vehessen részt a bajnokságban és a csapat felbomlásban vétlen játékosok játékhoz való joga ne legyen korlátozva.

A játékrend pontozási szabályok

A mérkőzések 2 x 25 pontos szettekből állnak, de minimum 2 pont különbség szükséges. 27 pontnál vége a szettnek.

Pontozás:            2 nyert szett esetén                                      3 pontot,
1 nyert szett, jobb pontarány                       2 pontot,
1 nyert szett, rosszabb pontarány esetén     1 pontot,
0 nyert szett esetén                                      0 pontot kap a csapat.
Körmérkőzés esetén pontegyenlőség esetén 
2 csapatnál - az egymás elleni eredmény, 
3 .csapatnál - a jobb pontarány dönt. 

Csoportmérkőzések után
	8 csapat esetén              1-2-be kerülésért            A1 - B2; A2 – B1             2 nyert a 3. 15p
1. és 3. helyért                                                        2 nyert a 3. 15p
5-6-ba kerülésért            A3 - B4; A4 - B3              2 szett
5. és 7. helyért                                                         2 szett
9 csapat esetén              1-2-be kerülésért             A1 - B2; A2 – B1             2 nyert a 3. 15p
1. és 3. helyért                                                         2 nyert a 3.15p
5. helyért                        A3 - B3                                   2 szett
7 - 9-ig                           A4 - B4 – A5                          körmérk.2 szett
10 csapat esetén            1-2-be kerülésért            A1 - B2; A2 – B1             2 nyert a 3. 15p
1. és 3. helyért                                                        2 nyert a 3. 15p
5-6-ba kerülésért            A3 - B4; A4 - B3              2 szett
5.és 7. helyért                                                          2 szett
9. helyért                        A5-B5                               2 szett

Sorsolás:

Ha csapatok száma 8 vagy több csoportmérkőzések, 7 csapatig körmérkőzés. A sorsolás a nevezési idő lejártával 8.45 -kor kezdődik.
A sorsolásban /és a játékban/ csak az a csapat vesz részt, aki nevezett.
Kiemelés /csoportm./: Első fordulóban nincs kiemelés
 Második fordulótól az előző forduló első két helyezettje kiemelt.

Mérkőzéskezdés, várakozási idő:

Minden forduló 9.00-kor kezdődik.

Hárompályás játék esetén a csapatok a mérkőzések előtt 5 percet melegíthetnek.
Kétpályás játék esetén a melegítés a harmadik pályán történik, mérkőzés előtt nincs külön melegítésre lehetőség.
A mérkőzések pontos kezdése érdekében egy csapatra max. 5 percet lehet várni. Az 5 perc letelte után a bíró köteles lefújni a mérkőzést. Az a csapat, amelyik nem jelentkezett időben játékra 2:0-ra elveszítette a mérkőzést.

Speciális szabály

Ha egy csapat az 5 perc letelte után csak hiányosan tud kiállni, minimum 5 fővel elkezdheti a szettet, ha elfogadja az alábbi szabályokat:
A pályán az 5 főből min. kettő női játékos kell, hogy legyen.
A hiányzó játékos helyét az állásrend szabályai szerint tartani kell.
A hiányzó játékos nyitó pozícióba kerülése - hibás nyitásnak számít / pontvesztés, ellenfél nyit /
Az így elkezdett szettet 5 játékossal kell lejátszani. Aki a kezdéskor hiányzik, nem állhat be és nem cserélhet, amíg a megkezdett szettnek nincs vége.

A játék során felmerülő vitás helyzetekben minden csapat köteles a sportszerűség szabályai szerint megegyezésre törekedni. Ha ez nem vezet eredményre, a csapatvezetők tanácsa dönt a vitás kérdésben. 

Szarvasi Röplabdások Baráti Köre Sport Egyesület